இந்த அத்தியாயத்தில் நாம் பார்த்தவை சில எளிய உதாரணங்கள்மட்டுமே, உண்மையில் நிரல்பாகத்தின் பயன் மிக மிகப் பெரியது, அதன்மூலம் அற்புதமான பல கணக்குகளை நொடியில் செய்துமுடிக்கலாம், வகைவகையான படங்களை வரையலாம், உங்கள் கற்பனைமட்டுமே எல்லை!.அத்தியாயம் 8: எழில் வழி கோப்புகளை கையாளுதல்.இந்தச் சிறு கையேட்டில், எழில் நிரல் மொழியைக் கொண்டு ஏராளமான விஷயங்களைச் செய்யத் தெரிந்துகொண்டோம். அடுத்து என்ன?.Files எனப்படும் கோப்புகளை நிரல்வழியே கையாள்வதன்மூலம் நாம் மேலும் பல பயனுள்ள நிரல்களை எழுதமுடியும். அவை வெறுமனே கற்கும் நோக்கத்துக்காகமட்டுமில்லாமல், பலருக்கும் உபயோகப்படும்..உதாரணமாக, "எழில்"மூலமாக, உங்களுடைய கணினியில் ஒரு சிறு கோப்பை உருவாக்கி, அதில் சில விஷயங்களை எழுதிப் பார்ப்போம்.முதலில் புதிய கோப்பு ஒன்றை உருவாக்குவதற்கு, நாம் “கோப்பை_திற" என்கிற சொல்லைப் பயன்படுத்தவேண்டும். இதோ இப்படி: